Kajackiškės geležinkelio tiltas

Kajackiškės geležinkelio tiltas – geležinkelio tiltas, kertantis Šešupės dešinįjį intaką Pilvę už 5 km į pietvakarius nuo Kazlų Rūdos, paribyje prie Kajackiškės ir Klevinės kaimų, tarpstotyje tarp Kazlų Rūdos ir Vinčų geležinkelio stočių,„Geležinkelio linijos Lietuvos ir Lenkijos valstybės siena – Marijampolė – Kazlų Rūda – Kaunas (Jiesia – Rokai – Palemonas, Kaunas - Palemonas) elektrifikavimas. Projektavimas“ galimybių studija , 2016, p. 83 50 m į rytus nuo rajoninio kelio  tilto, šalia santakos su Vabalkšne. Geležinkelio tiltą viename kelio pylime sudaro dvi atskiros dalys, kuriomis nutiestos skirtingų pločių vėžės. Patilte šalia upės vagos praeina gruntkelis ratiniam transportui.

1924 m. pastatytas tiltas, tiesiant Kazlų Rūdos–Šeštokų geležinkelį. 2011 m. kaip regioninės reikšmės technikos paminklas Kajackiškės geležinkelio tiltas įrašytas į Kultūros vertybių registrą. 

Tiltas sijinis, vieno tarpatramio. Plieno sijų perdangą laiko dvi akmenų mūro-betono atramos. Atramų kampai sudėti iš tašytų akmens blokų su rustais (išskyrus viršutinę akmenų eilę).

 Rekonstrukcija 

 Geležinkelio tiltas  ilgis, m  plotis, m  Vėžės plotis, mm  Vieta, km Iki rekonstrukcijos (faktiniai duom.)  31,55  5,04  1520  5+291  Po rekonstrukcijos (projektas)  33,10  12,70  1520, 1435  5+287,1 

Pastaraisiais metais tiltas rekonstruotas.  AB „Panevėžio keliai“ nutiesė „Rail Baltica“ atkarpą esamo geležinkelio ruože Marijampolė-Kazlų Rūda, vadovaujantis 2013 m. liepos 18 d. sutartimi su AB „Lietuvos geležinkeliai“. Vykdant projektą rekonstruotas 1520 mm ir naujai paklotas 1435 mm vėžės geležinkelis. Projekto vykdymo metu rekonstruoti du tiltai, 17 pralaidų, 9 pervažos bei trys stotys: Marijampolės, Vinčų ir Kazlų-Rūdos.Pakloti pirmieji geležinkelio bėgiai „Rail Baltica“ atkarpoje Marijampolė–Kazlų Rūda 15min.lt 2013-10-08 Esamo geležinkelio ruožo Marijampolė-Kazlų Rūda rekonstrukcija (1 statinys). Rangos darbų pirkimas. Documents eviesiejipirkimai.lt 2012-12-31  

2011 m. atliktų Kajackiškės tilto inžinerinių tyrinėjimų metu patikslinti jo techniniai duomenys, išaiškinta bloga statinio būklė. Nenustatyta duomenų apie 1924 m. statybos tilto projektines apkrovas. Metalinis, vieno tarpatramio tiltas per Pilvės upę pastatytas 5+291 km (po rekonstrukcijos 5+287,1 km). Jo perdangos ilgis 21,20 m, plotis - 5,04 m, anga - 19,25 m. Perdangos konstrukciją sudarė 4 dvitėjinio profilio metalinės sijos. Ramtai pastatyti iš betono ir granito. Tiltas vieno geležinkelio kelio, nutiesto tiesėje. Papildomam keliui vieta nepаlikta. Geležinkelio tiltas atitiko funkcinę paskirtį, tačiau jam reikalingas remontas: atramų konstrukcijos stiprinimas, supuvusių medinių tašų po bėgiais keitimas, deformacinių pjūvių sutvarkymas, atraminių guolių įrengimas, posijinių atrėmimo aikštelių perbetonavimas ir kt.

Atsižvelgiant į statinio vertingąsias savybes, rekonstruojant tiltą numatyta išsaugoti senąsias krantines atramas bei jas suremontuoti ir sustiprinti, o šalia pastatyti atskiras, su esamomis krantinėmis atramomis nesujungtas gelžbetonines krantines atramas. Rekonstrukcijos metu nekeičiama tilto skaičiuojamoji schema - vieno tarpatramio plieninė, šarnyriškai ant ramtų atremta perdanga.

Išplatintas rekonstruoto tilto pylimas. Sklandžiam statinio sujungimui su pylimu įtaisytos 6,0 m ilgio pereinamosios plokštės. Tiltas pastatytas ant polinių pamatų. Tarp perdangų paliktas 550 mm tarpas. Jos sudarytos iš išilginių ir skersinių sijų, ant kurių privirinta ortotropinė lovio formos plieninė plokštė skaldos balastui. Pagrindinės išilginės sijos - virintinės, jų aukštis kintamas: tarpatramio centre 1600 mm, o ties atramomis 1300 mm. Atstumas tarp išilginių sijų centrų lygus 4,80 m. Skersinės virintinės sijos apversto tėjinio skerspjūvio formos. Sienelės aukštis ties sujungimo su išilgine sija vieta kintamas dėl būtinybės suformuoti skersinį tilto nuolydį.

Ant išilginių sijų išilgai tilto pritvirtintos plieninės šalitilčių konsolės, laikančios cinkuoto metalo turėklus, techninio praėjimo takų groteles. Sutvirtinti prietilčių kūgiai, įrengti šlaitiniai laiptai. Pietrytinėje dalyje ties objekto sklypo riba įrengta kintamo aukščio (atsižvelgiant į šlaito nuolydį) gelžbetoninė atraminė siena.

 Galerija 

 Šaltiniai 

 Nuorodos 

 Kajackiškės geležinkelio tiltas wikimapia.org
 Kazlų Rūdos savivaldybė. 5 priedas. Nekilnojamosios kultūros vertybės
 CVP IS. Pirkimo dokumentai - Dalis 148802:1 - Esamo geležinkelio ruožo Marijampolė-Kazlų Rūda rekonstrukcija (1 statinys). Rangos darbų pirkimas. Dokumentai atsiuntimui eviesiejipirkimai.lt (066_SK1_Lapai_123-149.pdf)

Kategorija:Lietuvos sijiniai tiltai
Kategorija:Kazlų Rūdos savivaldybės tiltai
Kategorija:Kazlų Rūdos savivaldybės paveldas
Kategorija:Lietuvos kultūros vertybės: geležinkelio tiltai
Kategorija:Geležinkelio tiltai Lietuvoje